section_heading: Kritike
paragraph_text: Carlo Santos je na siteu Animenewsnetwork.com utvrdio: „Što se tiče povijesnih serija, malo koja je toliko zabavna kao „Samurai Champloo“, i to je vjerojatno stoga što izbjegava biti povijesna. Usprkos tome što je radnja smještena u 19. stoljeće, ovaj anime osvaja eklektičnim vizualnim stilom i anakronom glazbom koja ga katapultira u modernu relevantnost...Glazba ostaje jednako važna kao i slike, s hip-hop notama koje opisuju širok spektar emocija. Pogledajte i alternativnu pjesmu na kraju epizode 12, baladu punu duše čija dramaturška težina balansira s komičnim ugođajem te epizode“.